Mantra Sunda

Mantra nyaéta salah sahiji karya sastra wangun puisi heubeul nu dianggap miboga kakuatan gaib kalawan henteu bisa dipaké sagawayah Tim Dosen Pendidikan Bahasa Daerah. 2008. Bahasa dan Sastra Sunda. Bandung: Jurusan Pendidikan Bahasa Daerah . Kecap mantra asalna tina basa Sansekerta nu hartina jampé-jampé; kekedalan nu ngandung kakuatan gaib jeung dipercaya ku jalma baheula.

Papasingan Mantra
Ditilik tina eusina, mantra dibagi jadi genep rupa nyaéta jangjawokan, asihan, jampé, ajian, singlar, jeung rajah . 
Jangjawokan
Jangjawokan dipapatkeun upama rék milampah hiji pagawéan, anu dipalar téh sangkan kahontal pamaksudan kalayan hasilna nyugemakeun tur anu ngalampahkeunana aya dina
karahayuan Tatang Sumarsono spk. 2014. Pamekar Diajar Basa Sunda. Bandung: Dinas Pendidikan Provinsi Jawa Barat  . Upamana rék turun, leumpang, diuk, nangtung, midang, nganjang, masamoan, keupat, seuri, neuleu, nyiuk béas,
ngisikan, dahar, nginum, nyeupah, jeung sajabana .

 Jangjawokan Dipupur 
Pupur aing pupur panyamburPanyambur panyangling rupaNyalin rupa ti déwataNyalin sari ti widadariNya tarang lancar mentranganNya halis katumbirianNya irung kuwung-kuwunganDideuleu ti hareup sieupDisawang ti tukang lenjangDitilik ti gigir lenggikMangka welas mangsa asih ka nu dipupurDiténjo ku saider buana kabéh  .

Asihan
Asihan atawa pélét dipapatkeun keur ngawasa sukma nu lian sangkan bogoheun jeung anu mapatkeun éta asihan téh punjul
kakasépan atawa kageulisanana nepi ka saréréa padaasih, padanyaah, padaresep, upamana awéwé ku lalaki atawa lalaki ku awéwé, ku atasan, atawa ku dunungan .

 Asihan si Burung Pundung 
Asihan kuring si burung pundung maung pundung datang amum badak galak datang depa oray laki datang numpi burung pundung burung cidra ku karunya malik welas malik asih ka awaking .

Ajian
Ajian dipapatkeun keur ngadatangkeun kakuatan, kabedasan, meunang karahayuan jiwa, raga jeung pakaya, gedé kawani, ludeungan, henteu keuna ku rupa-rupa balai, jeung wisaya, bedas, awét ngora .

 Ajian Kabedasan 
Dampal suku ngabatu datarBitis ngabatu wilisNyurup ka badannaNyurup ka sungsumnaGetih sabadanbédas ngala ka aki .

Singlar
Singlar dipapatkeun keur nyinglar atawa nyingkahkeun hal-hal anu teu dipikahayang, saperti kasakit, siluman, jurig, kuntilanak, lelembut, jeung mahluk lianna anu sakirana sok ngagangu ka manusa .

 Singlar ka Musuh 
Curulung cai ti manggungBarabat ti awang-awangCai tiis tanpa bisiMun deuk nyatru ka si ituMun deuk hala ka si étaAnaking palias teuing .

Jampé
Jampé biasana dipapatkeun keur ngubaran atawa ngaleungitkeun kasakit, kanyeri, kacilakaan. .  Upamana baé kabeureuyan, dicoco kala, katerap kasakit puru rawit, jéngkoleun, jsb .

 Jampe Ngarah Calakan 
Bismillah Otak éncér lir paser jamparing Panon seukeut lir panon heulang Haté ngagebray caang lir srangéngé Biwir matuh saciduh metu saucap nyata Bray paningal pinuh ninditu ka awaking 

Rajah
Rajah biasana dipapatkeun keur kasalametan, henteu kakeunaan ku hal-hal anu teu dipikahayang. Baheula mah rajah sok dipaké paranti ngambah tempat nu sanget, rék muka pihumaeun, nyieun babakan, rék nyicingan hiji tempat, rék migawé kai pibahaneun, nalukkeun siluman, nulak gawé anu jail, paranti ngaruat, paranti caah atawa hujan, paranti pamunah impian goréng, dijauhkeun tina gangguan rupa-rupa dedemit jeung siluman.

 Rajah Citra Kasunyian 
Hong citra kasunyianHong citra kasundulanJleg bumiJleg manusaJleg sétanManusa wisésaSétan sampurnaSampurna kersaning AllohAsahadu Alla Illaha IlallohWaashadu Anna Muhammadar Rasululloh 

Rujukan

Kategori:Sastra Sunda Heubeul
Kategori:Puisi